als_Latn dik_Latn ron_Latn
Një dite pasi Gjykata e Vlorës pranoi kërkesën e Prokurorisë për vendosjen e sekuestros preventive te pallatit 11-katesh, grupi i prokuroreve kane mbërritur ne zyrën e Shpëtim Gjikës. Paraditen e se martës, tre prokurore dhe dy oficere te policisë gjyqësore ne zbatim te vendimit te Gjykate, kane zbarkuar ne ambientet e Bashkisë se Vlorës por zbatimi i vendimit te Gjykatës, ka qene i vështirë, pasi asnjë nga punonjësit, nuk ka pranuar te jete prezent ne momentin e sekuestros siç e parashikon kodi i procedurës penale. Pas afro tre ore debatesh, me ne fund hetuesit kane mundur te hyjnë ne ambientet e zyrës se kryebashkiakut Gjika, ku kane nisur kontrollin e dokumentacionit ne prani edhe te nënkryetarit te bashkisë e shefit te kabinetit dhe avokatit te Gjikës. Por burime zyrtare bëjnë me dijeni se nuk është gjendur asnjë nga dokumentet e kërkuara. Shpëtim Gjika u arrestua nen akuzën e shpërdorimit te detyrës për dhënien e lejeve te paligjshme te ndërtimit, ne favor te biznesmenit Artur Haxhi. Sipas prokurorisë, ai nuk ka vene ne dispozicion dokumentacionin e nevojshëm dhe kjo ishte nje nga arsyet qe organi i akuzës kërkoi arrestimin. Akuza nuk ka pranuar te konfirmoje lajmin se biznesmeni Atruar Haxhi edhe pse ka shfaqur shqetësime shëndetësore eshte lëne ne qelitë e paraburgimit.
als_Latn